ФащэкIэ къызэрагъэпэщ
Къэбэрдей-Балъкъэрым и спортсменхэр, КъБР-м щынэхъ цIэрыIуэ спорт лIэужьыгъуэхэмкIэ (бэнэкIэ хуит, алыдж-урым бэнэкIэ, дзюдо, атлетикэ псынщIэ, атлетикэ хьэлъэ, Iэпщэрыбанэ, бокс, футбол) Урысейм и командэ къыхэхам хэтхэр зэхуэдэ спорт фащэкIэ къызэгъэпэщыным пащэ.
КъБР-м спортымрэ туризмэмкIэ и министрым и къуэдзэ Мамхэгъ Хьэчим IэнатIэм грант ахъшэмкIэ къищэхуа кIэстумхэр бэнэкIэ хуитымкIэ спортсменхэм яритащ. ЩIалэхэм лъагапIэщIэхэр зыIэрагъэхьэмэ зэригуапэр яжриIащ, ди республикэм и щIыхьыр урысей, дунейпсо спорт утыкухэм зэрыщахъумэнур и фIэщ зэрыхъури къыхигъэщащ.
Гъэунэ Светланэ.
